Správa zo zahraničnej pracovnej cesty
1.  Účastník ZPC:
Mgr. Alexander Kutka, hlavný štátny radca na odbore štátnej a európskej politiky vo vede a technike, Sekcia vedy a techniky, Ministerstvo školstva, vedy,  výskumu a športu Slovenskej republiky

2.  Zahraničná pracovná cesta:
štát/mesto: Belgicko / Brusel
Dátum: 7.-8.2.2012
Prijímajúca organizácia: Rada Európskej únie
Účel cesty: účasť na rokovaní Pracovnej skupiny pre vesmír. 

3.  Rámcový program pobytu:
7.2.2012	07:00 cesta Bratislava–Schwechat, let Viedeň–Brusel 
	15:00 – 17:00 účasť na rokovaní

8.2.2012 	10:10 – let Brusel–Viedeň, cesta Schwechat–Bratislava

4.  Stručný priebeh rokovaní:

Rokovanie pozostávalo z nasledovných bodov:

1.	Projekt GMES a otázka jeho financovania
2.	Oblasť Vesmír v rámcovom programe Horizont 2020

Ad bod 1.: Vzhľadom na pretrvávajúce nezhody medzi jednotlivými členskými krajinami EÚ v otázke financovania projektu GMES (či v rámci MFF alebo na základe separátnej medzivládnej dohody) neboli na pracovnej skupine prijaté žiadne závery k návrhu financovania projektu. Rozhodnutie bolo ponechané na vyššie inštancie (COREPER resp. Radu ministrov).

Ad bod 2.: Zástupcovia Európskej Komisie predniesli účastníkom rokovania prezentáciu Horizontu 2020 časť Vesmír. Spomenuli viaceré priority programu, medzi ktoré patrí aj intenzívnejšie využitie dát z jednotlivých projektov a misií, nakoľko v tomto ohľade EÚ napríklad voči USA zaostáva. Spomenuté boli aj projekty QB50 (50 univerzitných nanosatelitov určených pre výskum horných vrstiev atmosféry), alebo NEOSchield určený pre štúdium blízkozemských objektov a možnosti prevencie pred ich dopadom na povrch planéty Zem.

5.  Odporúčané závery:

Slovenská republika bude musieť zaujať stanovisko k problematike financovania GMES pravdepodobne až na Rade ministrov. 
Pre rozvoj vesmírnych výskumných a vývojových aktivít v Slovenskej republike bude program Horizont 2020 dobrou príležitosťou na ich financovanie.

6.   Prehľad prinesenej dokumentácie a miesto jej uloženia
Všetky materiály prerokované na zasadnutí sa nachádzajú v Sekcii vedy a techniky MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracoval: 	Mgr. Alexander Kutka, OŠEPVaT
Dátum: 			14.2.2012
Správu schválil:		Ing. Diana Demková, riaditeľka OŠEPVaT
				RNDr. Marta Cimbáková, GR SVT